
„AIDO“ PRIEDAS VAIKAMS 


Tėvynės meilė 


Mes pasižadėjom 
Tėvynę mylėti 
Ir dėl jos gerovės 
Jėgų negailėti, 


Juk tėvynė mūsų 

Mums už vis brangiausia, 
Todėl ir privalom 

Ją mylėt karščiausiai. 


Čia mus užaugino 
Senoji močiutė, 
Čia vainiką pina' 
Jaunoji sesutė. 


Cia sena bakužė 
Stovi samanota, 
Brolių vargdienėlių 
Ašaroms mazgota. 


Nors ir toli būsim 
Nuo savo tėvynės, 
Mylėt nesiliausim - 
Brangiosios gimtinės. 
Žydrūnė. 

VILNIAUS KATEDRA . 


Vieną šiaip dieną tėvelis nusi- 
vedė Joneli katedros bažnyčion. 
Reikėjo ieiti per šonines duris, nes 
didžiosios buvo uždarytos. Toje 
sienoje buvo įdubimų ir juose bu- 
vo statulos. 

— Tai mūsų 
sakė tėvelis, ir 
vidun. 

Tėvelis nuėjo prieš didijį alto- 


karaliai, — pa- 
iėjo bažnyčios 


riu, priklaupė ir sukalbėjo trum- 
pus poterius. Tą pat padarė ir 
Jonelis. 


Prieš altorių buvo prezbiterija 
su krėslais, kuriuose sėda kanau- 
ninkai, ir vyskupo sostu. 

— Sis altorius, —pašnibždomis 
kalbėjo tėvelis, - pastatytas toje 
vietoje, kur seniau buvo Perkūno 
šventykla. Dabar, kaip matai, ant 
altoriaus stovi sidabrinė cimborija, 
joje išraižyti paveikslai ir viršuje 
jos pastatyta dvi statulėlės. Už 
šio altoriaus, pažiūrėk, stovi kitas. 


Po juo yra įėjimas į požemi, ku- 
ris išliko iš buvusios Perkūno 
šventyklos. 


— Tai čia senovėje mūsų pro- 
tėviai taip pat meldėsi savo die- 
vams?— paklausė Jonelis.. 

— Taip, vaike, taip! Na, dabar 
eisime pažiūrėti šv. Kazimiero ko- 
plyčios. 

Tėvelis ir Jonelis pasuko deši- 
nėn, nuėjo šalia didžiojo altoriaus. 
lėjimas i koplyčią buvo uždarytas 
aukštais geležiniais vartais. Pro 
vartus buvo matyti visa, kas yra 
koplyčioje. 

— Altoriuje, matai, yra sida- 
brinis karstas su šv. Kazimiero 
relikvijomis. Po juo yra šv. Kazi- 
miero paveikslas su trimis ranko- 
mis; dvejose yra lelijos, trečioje— 
ražančius. 

— Kodėl trys? — paklausė Jo- 
nelis. 

— Padavimas sako, kad paišy- 

tojui buvo pasirodę negerai nu- 
piešęs ranką ir jis ją buvo užte- 
pęs ir kitą nupiešęs, bet ji iš po 
dažų vėl pasirodžiusi. Paišytojas 
buvo mėginęs kelis kartus ją už- 
tepti, bet ji vėl pasirodydavusi. 
Tada jis suprato, iog čia esama 
stebuklo ir paliko paveikslą su tri- 
mis rankomis. 


Jonelis tėvelio pasakojimo klau- 
sė ir visą laiką žiūrėjo į paveik- 
slus, kurie buvo iškabinti sienose, 
į karalių statulas ir sakyklą. 

Nuo šios koplyčios tėvelis nu- 
vedė Joneli už antrojo altoriaus, 
kiton bažnyčios pusėn. 

— Pakelk akis ir pažiūrėk į šį 
paveikslą, —pakalbino tėvelis. 

— Tai Vytautas Didysis!—kiek 
garseliau sužnibždėjo nudžiugęs 
Jonelis. 

— Taip, sūnau, tai jis — mūsų 
didžiausioji brangenybė. O čia jo 
atminimui imūryta marmurinė len- 
ta, o dar žemiau yra senas ir bran- 
gus Dievo Motinos paveikslas. 
Sako, kad rėmus šiam paveikslui 
yra padaręs pats Vytautas Didysis. 

Jonelis ilgai prisižiūrinėjo Vy- 
tauto Didžiojo portretui ir Dievo 
Motinos paveikslui su rėmais ir 
skaitė ilgą užrašą lentoje. Nieko 
nesuprato, nes užrašas buvo loty- 
mų kalba. 

— O kur Vytautas Didysis pa- 
laidotas? —vėl paklausė Jonelis. 

— Tikrai nežinia, kurioje vie- 
toje, —atsakė tėvelis.—Jo palaikų 
negali iki šiol surasti, tik spėja, 
kad jie gali būti šioje vietoje, po 
šiuo portretu. 

— Tai gaila, —atsiduso Jonelis. 
— Kas daugiau čia palaidota? 

— Jo žmona Ona, jo brolis 
Zigmantas, pusbrolis Svidrigaila, 
brolėnas Mykolas. Dabar neseniai 
rado palaikus Zigmanto Augusto 
žmonų— Elžbietos ir Barboros. Be 
karalių yra palaidota daug ir šiaip 
garbingų vyrų ir moterų, vyskupų 
ir kunigų... 

Jonelis ėjo paskui tėvelį prie 
bažnyčios sienų ir vis stebėjo ir 
žavėjosi matomais paveikslais ir 
paminklais. Jis nė nesuskaitė, kiek 
matė koplyčių, nepastebėjo vargo- 
nų,—visos jo mintys buvo pasken- 
dusios vaizduose, kuriuos sukel- 
davę paveikslai ir senovės atsimi- 
nimai. 

— Kiek garsių vyrų vaikščio- 
jo šia bažnyčia, —galvojo Jonelis. 
—]r apie ką jie manė ir kaip jie 
norėjo sutvarkyti gyvenimą atei-' 
čiai, kad mums būtų gera ir leng- 
va gyventi, — vis sukosi ir slinko 
per Jonelio galvelę. Tą dieną jis 
ilgai buvo susimąstęs ir nenorėjo 
nė daug klausinėti namiškių. 


Auštant 


Aušta rytas, 
Teka saulė, 
Žėri aukso 
Spinduliai, 


Koks linksmumas, 
Malonumas, 

Kad jau švinta 
Mums diena 


Vyt. Steponėnas. 

Penkiaskatikis pražudė | 


Viename kaime gyveno 
berniukas Ignukas. Tėvas jo 
vaikščiojo miestan uždarbiauti 
ir kartais nusivesdavęs ir sū- 
nų. Mieste Ignukas patiko vie- 
nam pirkliui. 

— Palik sūnų pas mane,— 
tarė pirklys tėvui: — aš jį rė- 
dysiu, valgydinsiu ir mokinsiu; 
kai jis bus geras ir pasiūgės, 
aš ji ir pirkliauti mokinsiu. 

Ignuko tėvas pagalvojo, 
prisiminė savo vaikų vargin- 
gaji gyvenimą ir sutiko. 
| Ilgnukas apsigyveno pas 
pirkli. Jis dabar aprėdytas ir ne- 
kenčia bado. Ką jam pirklys liep- 
davęs padaryti, Ignukas visa 
šventai vykdydavęs. Įvairias 
prekes, kartais ir pinigus, Ig- 
nukas nešiodavęs Ir pirklys 
nieko bloga nepastebėdavęs. 

Kartą pirkliui atnešė kelis 
maišelius pinigų, sidabrinių, ni- 
kelinių, bronzinių. Ignukas nie- 
kuomet nebuvo mates tokios 
daugybės pinigu. Jis ilgai žavė- 
josi, kaip pirklys barškino pi- 
nigėliais ir statė juos stulpeliais, 
kad lengviau būtų suskaityti. 

Pirklys  suskaitė pinigus, 
supylė juos vėl į maišelius, 
sumetė dėžėn, užrakino ir išė- 
jo iš namų. lgnukas žiūri: ant 
stalo guli vienas penkiaskati- 
kis, toks naujutėlis, blizgąs. 


Jis norėjo pirkli grąžinti, kad 


šis pinigėli pasiimtų, bet su- 
silaikė; o kai susilaikė ir susi- 
mąstė, kažkas jojo viduje ta- 


rytum prabilo: „Pirklys betu- 
ris kelis maišelius tokių pen- 
kiaskatikių! Ką jam reiškiąs 
šis vienas? Jis ir nepastebė- 
siąs jojo, o tau penkiaskatikis. 
pravartu turėti“. 

Paklausė Ignukas šios ap- 
gaulingos kalbos ir penkiaska- 
tiki įsidėjo  kišenėn. Pirklys, 
iš tikrųjų, penkiaskatikio žu- 
vimo nepastebėjo, o Ignukas. 
už ji nusipirko saldainį. Kai 
sučiulpė jis tą saldainį, užsi- 
manė ir kito.  Susilaukęs pa- 
togaus laiko, jis iš pirklio ne 
penkiaskatiki, bet visą auksiną: 
pavogė. Tačiau ir auksiną jis. 
greit išleido. 

Nuo to laiko lgnukas nuo-- 
lat buvo ištroškęs pinigų: tik: 
ir galvojo, iš kur jų galima 
būtų nugriebti. Iš pradžios jis. 
vogė auksinais, paskui vis dau-- 
giau ir daugiau. Ir kaip visa 
pasibaigė? O štai kaip... 

Per kaimą, kuriame augo 
Ignukas, varė sukaustytus ka- 
linius. Žmonės stovėjo iš abiejų 
kelio pusių ir žiūrėjo, paduo- 
dami nelaimingiems po kelis: 
skatikus, po gabalėlį duonos. 
Tik vienas kalinių, dar visai 
jaunas berniokas, sustojo ir, 
puolęs ant kaklo vienam žilagal- 
viui seneliui, garsiai pravirko: 

— Tėveli, tėveli! penkia- 
skatikis mane pražudė! Pen- 
kiaskatikiu pradėjau ir štai 
kaip pabaigiau! 

Tai buvo .lgnukas. 

„Seinų parapijos vaikai po pirmosios šv. komunijos. š 
Viduryje sėdi kun, A. Ramanauskas, su juo klierikai P. Maksimavičius 
ir V. Mazurkevičius. 


Vieversėlis 


Pavasari iš tolimųjų dausų 
parskrido vieversėlis. Laukuo- 
se, tarp žaliųjų želmenų, su- 
rado jis duobutę, sudėjo į ją 
kelis kiaušinėlius ir atsitūpė 
perėti. Netrukus laukuose išau- 
go aukštieji rugiai ir iš visur 
pridengė lizdelį. 

Išsikalė iš kiaušinėlių ma- 
žutėliai pliki paukšteliai. Vie- 
versėlis maitino juos, karštąją 
vasaros dieną iškildavo į pa- 
danges ir čyreno savo dai- 
liąją dainelę. Kai lydavo, jis 
nutūpdavo lizdelin ir prideng- 
davo savo paukštyčius spar- 
neliais. Gera ir ramu buvo gy- 
venti paukštyčiams su moti- 


nelaisvėje 


nėle gimtajame lizdelyje tarp 
aukštųjų rugių. 
Įtaisė vaikai spąstus vie- 
versėliui, sugavo jį, nusinešė 
ir patupdė narvelin. Jie valė 
narvelį, pylė jan naujo mai- 
sto ir vandenėlio. Tačiau vie- 
versėlis narvelyje buvo liūd- 
nas, jis ilgėdavosi laisvės ir 
savo vaikelių. Jis nečyreno 
savo dainelės, neliesdavo mai- 
sto, tupėjo pasišiaušęs, liūdnas 
savo narvelio kampelyje. Kai 
už dvieju dienų vaikai atėjo 
valyti narvelį, jie rado viever- 
sėlį negyvą, sustingusi. 
uvo ir paukštyčiai 
kuose be motinos. 


lau- 


B. L. 


246 VARPELIS 


Muzikantai 


Sargi Margi, Murku Burku, 


Labą dieną jum, draugai! 
Ar čyruosit, 

Ar dūduosit, 

Ar draugausit jūs. ilgai? 
— Gerą turim dirigentą, 
Ko gerai mums nečyruot, 
Ko ant būgno 

Sveiko dugno 

Mum į taktą nesuduot. 
7 Čyru SOV DU 

Duok pipirų. 

Pačyruosim dar gražiau, 
Dūda dūda, 

Kas ten juda, 

Ką ten krutant pamačiau. 
Ar pelytė mažutytė 

| Ten mėgina šokinét, 

Ar dūduoti, 

Ar bügnuoti 


Margiui nori ji padėt? 
Dūda dūda, 

Juda, juda — 

Oi, pakęst nebegaliu: 

Dėsiu smuiką ant kelmelio, 
Griebsiu, griebsiu aš tą pelę: 
Savo riestu nageliu. 

— Murku Burku, 

Ar tau akys 

Neberodo jau gerai, 

Ar galvelėj tavo skraido 
Pelėdžiukai, aitvarai! 

Ne pelytė mažutytė 

Būgno duoda ten dugnan — 


Galas Margio uodegytės 


"Taktui prtaria „dan — dan“. 


Čyru — čyru, dūda dūda, 
Šokit kiškiai ir ežiai, 

Šokit žvirbliai, šokit šarkos, 
Mum pritardami gražiai. 


Vytė Nemunėlis. 

O kai pagirdysiu juodbėrėlį... 


Ištikimas šuo 


Anglijoje, viename mieste, 
mirė vargšas žmogelis Grejus. 
Velioni nulydėjo į kapines du 
ar trys draugai. Tačiau visi 
atkreipė dėmesį į šunį, kuris 
taip pat lydėjo karstą iki kapo. 
Suo buvo vadinamas Bobi. 
Jis sekė nuleista galva ir liūd- 
nai unksdamas. 

Kitą dieną po laidotuvių 
kapinių sargas rado Bobi be- 
gulinti ant šeimininko kapo. 
Kadangi šuns iš kapinių buvo 
vejami, tad sargai ir jį išvijo. 

Trečią dieną šuo vėl buvo 
rastas susirietęs ant kapo, ir 


vėl reikėjo jis išvyti lauk. 

Ketvirtą dieną ištiko ne- 
gražus oras: pūtė šaltas vėjas, 
buvo dargana. Šuo vėl atkiū- 
tino į kapines ir vėl atsigulė 
ant kapo. Atlyžo senelio sargo 
širdis, jis atnešė jam palakti. 
Bobi suprato, kad jo jau ne- 
varysią iš kapinių ir apsigy- 
veno čia. 

Daugelis žmonių, sužinoję 
iš sargo apie ištikimąji Bobi, 
susirūpino jo išlaikymu. Per 
dešimts metų Bobi išgyveno 
kapinėsė, besaugodamas gre- 
jaus kapą. 

VILKO TEISYBĖ 


(Pasaka) 


Vilkas ir lapė seniau buvo geri 
kaimynai. Ką vilkas sumanydavo 
ir lapei įsakydavo, ši tuojau pada- 
rydavo. Tik toks draugiškumas la- 
pės nenaudai išeidavęs. Lapių gi- 
minė, tokiai tvarkai esant, būtų ir 
visai pražuvusi, kad ne vieną aplin- 
kybė: juodu buvo pavergęs lokys 
ir ilgai išlaikė savo globoje. Per 
tą laiką lapė atsipeikėjo, pradėjo 
kitomis akimis į gyvenimą žiūrėti. 
O kai kilo visuotinės žverių peš- 
tynės, lapė su vilku ir visai per- 
siskyrė. Vilkas apsigyveno miško 
tankumyne, lapė — pamiškėje. Ir 
visa būtų buvę gerai, kad ne vilko 
gobšumas: jis pagrobė iš lapės di- 
-= delẹ dalį jos pamiškės su geriau- 
sia ola. Lapė neišgalėjo apsiprasti 
su padaryta jai skriauda ir patrau- 
kė vilką žvėrių teisman. 

Susirinko teismas. Už stalo su- 
sėdo liūtas, vilpišius ir barsukas. 
Atėjo vilkas su palydovais ir lapė 
su savo draugais. Pradėjo teismas 
juodu kamantinėti. 

Pirmoji prabilo lapė: 

— Gerbiamas teisme, — pradėjo 
ji: —šis vilkas esąs didžiausias aki- 
plėša. Iš manęs, visiems matant, 
jis atėmė didelę dali mano pamiš- 
kės ir dar stengiasi man kenkti. 
Aš prašau gerbiamąjį teismą su- 
valdyti šį akiplėšą. 

Vilkas iš piktumo net pašoko. 


— O tu, smailasnuke! Ar tu 
užmiršai, kaip mudu seniau gra- 
žiai gyvenome, kaip visa kuo dali- 
nomės? Jei aš užėmiau dali pa- 
miškės, tai turėjau pagrindo taip 
pasielgti: reikėjo pasidalyti turtu, 
kuris liko nuo tų laikų, kada bend- 
roje ląstoje gyvendami turėjome. 

— Juk pamiškė visuomet buvo 
tik mano vieno nuosavybė, — per- 
traukė vilką suerzinta jo melu lapė. 


— Mano, manol!... — išsišiepė 
vilkas pamėgdžiodamas lapę.— Kad 
tavo, tai pamėgink pasiimti. 

— Aš ir pamėginčiau, tik ne- 
noriu sukelti naujų peštynių, — 
atsakė jau ramiau lapė. 

— Taip, taip, peštynių reikia 
vengti, —pritarė ir teismas. 

— Tai susitaikysime, — pasiūlė 
vilkas. 

Aš susitaikyčiau, tik bijau, 
kad tu mane prigausi, kaip jau ne 
kartą prigavai. 

Vilkas jau visai inirto. 

— Kada aš tave prigavau? Ka- 
da tu buvai nuskriausta? Aš tau 
visuomet tik gera dariau, aš tave 
visiems tik gyriau už tavo nuolai- 
dumą, paklusnumą!... — tarškėjo 
be paliovos inirtęs vilkas. 

— Liaukis, kaimynėli, girtis, — 
sustabdė jį lapė. — Zinau aš tavo 
gerumą ir neturiu už ką tau dė- 
koti. Ar už tai, kad tu iš manes 
esi paveržęs ne vieną vaiką ir juos 
vilkais auginies? Ar už tai, kad da- 
bar didelę pamiškės dali pasisavi- 
nai? Aš, gerbiamasai teisme, pra- 
šau įsakyti vilkui atiduoti man ma- 
no pamiškę ir išlyginti visas man 
padarytas skriaudas! pabaigė 
lapė, kreipdamasi į teismą. 

Teisėjai žvilgt žvilgt vienas i ki- 
tą ir tyli. Norėtų jie pritarti vilkui, 
kaipo stipresniam, bet bijo: visi 
pamatytų, kaip neteisingas būtų 
teismo sprendimas, ir nustotų 
gerbti pati teismą. Teisėjai paskel- 
bė pertrauką, jos metu norėjo su- 
taikyti vilką ir lapę geruoju. 

Pertraukos metu ėjo derybos, 
pasitarimai, tarpininkai lakstė, lie- 
žuvius iškišę, nuo lapės prie vilko. 
Visos pastangos nuėjo niekais. Tiek 
tik paaiškėjo, kad vilkas esąs daug 
nusikaltęs ır kad jis reikėsią pa- 

smerkti. Tada vilkas nutarė pasa- 
kyti teismui visą tiesą, kaip ją jis 
išmanąs. 

Vėl susirinko teisėjai, vėl atėjo 
lapė ir vilkas su savo reiškėjais. 
Visi susėdo paskirtose vietose. 
Liūtas vėl pasiūlė susivaidinusiems 
susitaikyti. Lapė sutiko taikytis, jei 
jai padaryta skriauda bus ati- 
taisyta. Vilkas taip pat priėmė pa- 
siūlymą, tik reikalavo, kad lapė 
išsižadėtų pamiškės. Jau teismas 
buvo pasirengęs paskelbti savo 
sprendimą, kaip atsistojo vilkas ir 
suurzgė: 

— Ką čia, gerbiamasai teisme, 
ilgai terliotis su smailasnuke! Ji 
turėtų būti man dėkinga, kad dar 
gyva iki šiol ir laisva vaikšto šia- 
me pasauly. Juk buvo laikas, kad 
aš galėjaują susigavęs pasmaugti, 

bet to nepadariau, aš tik pasiten- 
kinau jos pamiškės dalimi ir ge- 
riausia ola. Kad ne mano kilnu- 
mas, ji į šį teismą būtų neatėjusi. 
Tegul ji man padėkoja ir už tai, 
kad aš palikau jai bent tiek pa- 
miškės, kiek ji dabar turi. Taigi, 
gerbiamasai teisme, nekvaršink sau 
galvos jos skundu, bet pamokyk 
ją, kaip ji turi padėkoti man 
už mano gerumą. 

Vilko ryžtingieji žodžiai nuste- 
bino lapę ir net patį teismą. Tei- 
sėjai tyliai pasikėlė ir tyliai išėjo 
iš teismo aikštės. Išdidžiai, papū- 
tęs uodegą, išėjo vilkas pro vienus 
vartus, lapė — pro kitus. 


Nuo tos teismo dienos nuošir- 
daus sugyvenimo tarp kaimynų 
nebėra. 


Kiškis 


Bėga kiškis 
Per kelelį, per pievelę, 
Per laukus. 
Stakt — pamatė 
Medėjėlį. — Oi, Dievuli, 
Kas čia bus? 


Dūmia kiškis 


Bėga kiškis 
Tuoj į šoną, į miškelį, 
„Ai da-da. 
Bėga, džiaugias, 
O čia žiūri, stovi senis 
Su lazda. 


Šoko kiškis 
Vėl į šoną per arimą, 
Tū-tū-tū. 
Bėga, džiaugias, 
Tiktai staiga, žiūri: ` 
Pėdsakas šunų. 


Kai padūkęs per žaliuosius 


Rugelius. 
Bėga, žiūri: 


Akmenėlis. Šmukšt, ir klausos, 


Kas čia bus? 


K. Tėma. 

Savo bėrą žirgeli pasibalnojau... 

Gelelė ir vaikelis 


Debesėlis aukštai plaukia, Gal ateisi pažaliuoti 
Kaip balta gulbelė. I mano lūšnelę? 


O daržely prie 
Svyruoja gėlelė, 


tvorelės Atgaivins tave, ligonį, 
© Vandeniu mamelė. 


— Ko svyruoji tu, gėlelė, Juk tave tas šiaurės vėjas 
Ko verki nuo vėjo?.. Didžiai prikamavo. 
Gal rudens šalti piršteliai Tik neverk, balta gėlele — 
Tave skint pradėjo? Duosiu širdį savo. 


Gal su lapais baigsi dienas? Tada tu ir aš lūšnelėj 


Krisi ir nukrisi.. 
Gal rudens tą s 
Vargeliu išbrisi? 


Raudonai žydėsim. j 
unkią naštą Kai tik švis skaisti saulelė — 
I laukus riedėsim. 


O laukuos vėl bus mum gera— 
Soksime -suktinį. 
O šiandien taujvėjas skina: 
Žiedą paskutinį. 

Tusikas Saulutė 


ERO 

Bekim- 


Bėkim, vaikai, i upeli, 
Sulaikykim vandenėlį: 
Kur jis bėga, kur jis teka, 
Niekados mums nepasako. 


Bėkim, užtvarą statykim, 
Vandenėli sulaikykim: 

Kur jis bėga, kur jis teka, 
Kam našlaičiais mus paliekc.. 


Bet, nelaimė, silpnos jėgos. . 
Vandenėlis tolyn bėga, 
Skuba, plaukia, nesustoja, 
Bėga, šniokšdamas putoja. 


R. Guobys. 

Napoleonas Bonapartė ir vaisių pardavėja 


Iš didžiojo Prancūzijos karo 
vado Napoleono Bonapartės jau- 
natvės dienų pasakojamas yra toks 
atsitikimas. 

Napoleonas  Bonapartė gimė 
Korsikos saloje. Vėliau jis pateko 
i Brieno mieste esančią karo mo- 
kyklą. Jis mėgo labai vaisius, tad 
viena Brieno vaisių krautuvės sa- 
vininkė turėjo iš jo gerą pelną. 
Dažnai būdavo, kad jis neturėdavo 
pinigų. Geroji senutė patikėdavo 
ir parduodavo skolon., Napoleonas 
stengdavosi, kiek galėdamas, atsi- 
lyginti  gerajai vaisiu. pardavėjai. 
Ir taip slinko metai po metų. Pa- 
žintis tarp Napoleono ir vaisių 
pardavėjos darėsi artimesnė, o bi- 
čiulystė nuoširdesnė. Pagaliau, atė- 
jo diena, kada Napoleonas, baigęs 
karo mokyklą, turėjo išvažiuoti iš 
Brieno miesto ir pradėti nuosta- 
biausi, pilną  karžygiškų žygių ir 
didelių pergalių, gyvenimą. Pasku- 
tini kartą nuėjo Napoleonas pas 


senutę dar jos vaisiais pasigar- 
džiuoti ir skolą užmokėti. Pasiro- 
dė, kad tos pinigų sumos, kurią 


Napoleonas turėjo, nepakako. Tad 
jis tarė:— „Dabar aš turiu iš Brie- 
no išvažiuoti. Bet aš tos skolos 


neužmiršiu ir 
ginti“. 

Senutė į tai jam atsakė šitaip: 
— „Kilnusis jaunuoli! Prašau ne- 
sirūpinti ir nesukti sau galvos ta 
smulkmena. Lai Viešpats Dievas 
laimina tamstą, nešykšti sveika- 
tos ir globoja gyvenimo kelyje!“ 

Ir vėl praėjo daug metų. Na- 
poleonas savo nepaprastų gabumų 
dėka greitai iškilo. Kasdieninių gy-- 
venimo rūpesnių ir karo žygių sū- 
kurin patekęs, Napoleonas užmir- 
šo apie savo skolą. Ir kur neuž- 
mirši! Reikėjo galvoti, kaip prie- 
šas nugalėti ir jo kariuomenė su- 
mušti. Napoleonas, turėdamas 27 
metus amžiaus, buvo paskirtas 
vienos Prancūzijos kariuomenės 
vadu. Si kariuomenė turėjo kautis 
Italijoje. Greitu laiku pavyko jam 
priešas visai sumušti. Visa Italija 
buvo jo valdžioje. Vėliau jis nu- 
žygiavo į Aigiptą. lr čia lydėjo 
didijį karo vadą laimė. Visur jis. 
mušė priešą. 

Grižęs Prancūzijon, jis po ku- 
rio laiko pasiskelbė imperatoriu- 
mi.  Atsitiko, kad imperatorius: 
Napoleonas bekeliaudamas susto- 
jo Brieno mieste. Cia jis prisimi- 


pasistengsiu  išly- 

nė senutę, vaisių pardavėją, ir sko- 
lą. Vos su pora palydovų nuėjo 
jis pas senutę. Stai ir kuklus vai- 
sių pirklės namelis. Praėjęs siau- 
ras duris, jis ir palydovai pateko 
į kuklų, labai gerai Napoleonui 
pažistamą kambarį. Senutė sėdė- 
jo prie stalo ir vakarieniavo su 
savo dviem vaikais. 

— Ar galėčiau gauti ką nors 
-atsigaivinimui? — kreipėsi impera- 
*torius i senutę. 

— Kodėl ne! 

Tai pasakiusi, išėjo trumpam 
laikui iš kambario. Grįžusi ji padėjo 
ant lėkštės didžiuli arbūzą ir kvietė 
„atvykusius vaišintis. Imperatorius 
Napoleonas, besigardžiuodamas 
:sultingu arbūzu, tęsė kalbą: 

— Eina gandai, kad mieste 
vieši imperatorius. Gal būt, tamsta 
„pažįsti jį? 

— Dar imperatoriaus. nėra 
Brieno mieste. Jei jis būtų, pir- 
miausia čia atvyktų. Juk jis ne kartą 
ir ne du čia, šitame pačiame kamba- 
ryje, vaišinosi manaisiais vaisiais ir 
me vieną taleri davė man uždirbti, 
—su pasididžiavimu atsakė pirklė. 


VARPELIS 


„to, jis pasirūpino 
kais. 


Nr. 16 


— Ar jis viską atsilygino? 


— Taip. Kitaip ir negalėjo 
būti. Nė skatiko nepaliko neuž- 
mokėjęs. 


Tai užgirdęs, imperatorius at- 
šovė senutei: 

— Netiesą kalbi, moteriške. 
Gal būt, jau užmiršai. Mat, ma- 
nęs nepažinai, tai liudija, kad ir 
apie skolą užmiršai. Aš tamstai 
esu ne visą skolą už vaisius su- 
mokėjęs. Aš esu viso 8 frankus 
skolingas. Stai dabar aš juos su 
nuošimčiais ir grąžinu. 

Tai pasakęs, Napoleonas pada- 
vė nustebusiai senutei maišeli su 
1200 auksinių frankų.  Senutė 
puolė ant kelių ir ėmė dėkoti ir 
atsiprašinėti. 

Napoleonas pastatė  senutei 
gražius namus. Kiek kartų tek- 
davę jam būti Brieno mieste, jis 
apsigyvendavo tik pas senutę. Be 
ir senutės vai- 
Jos dukteriai tekant davė 
dideli kraiti, o sūnų liepė mo- 
kinti toje pačioje karo mokykloje, 
kurioje pats mokėsi. 

Vadi 


—5———“1—-—— 


Įmanyčiau 


1manyčiau, Imanyčiau, Ir žemelėn 
Pamylėčiau, Pasikelčiau Nesugrįžčiau, 
„Apkabinčiau, I mėlynąją Jos svajonių 
Išbučiuočiau, Padange, Nesvajočiau, 
Gražią gamtą, Kur saulutė Tik padangių 
Vyturėlį Spinduliuoja Tas gražasias 
îr klajūną Ir vėjelis Paslaptybes 
Vėjužėlį. Beklajoja. Sužinočiau. 


Vyt. Steponėnas 


CG 

RAINIS IR SARGIS 


Kieme žąsiukus Laurynas .- Tuo tarpu nelaimė lėmė, 
Duonos trupiniais vaišino. Kad gretimajame kieme 
Virė jo širdis džiaugsmu, - Raini išvydo šuva 

Kad turės gražių žąsų. Sargis, na ir, kaip kulka, 


a V 
( 


~ 


Soko katinioką vytis. = Viens, du! per Lauryną šoka, 
Rainis bėgt. Kely bernytis, Paskui jį Sargiuks... Berniokas: | 
Kaip tik lesino žąsis, Virpst ir žvalgosi bailiai, 


Na, ir Rainis, lyg šoklys, Kas ištiko jį nūnai. 

Ligotas kačiukas 
Keleliu sau ėjo, 

Išdykęs Staselis 
Dar ji pastūmėjo. 


VAS RSBSE LU S 

Ligotas kačiukas 


— Nemušk! — jį užstojo 
Mažoji Elytė: 
— Teeina keliu sau 
Vargšelė katytė! 

R. Guobys. 


GANIAVA RUGIENOJ 


Pirmieji rugių vežimai jau idar- 


+deno kluonuosna. Svirdami, į vi- 
‘ssas puses svirindžiuodami, tačiau 
mieli sveteliai — visų laukiami. 
Ir tam, kuris jau seniai nematė 
duonutės, nušvito meiliau akys — 
mauja duonutė, naujų rugių duo- 
nutė! 

Piemėnėliai, prie stagų gany- 
„dami, pakstinėja išvežtus iš kloji- 
mų ir pakraigtus siuklius. Džiau- 
„gėsi, kad jiems atidaromas naujas 
laukas, nauji ganiavai plotai. 

Tuosyk vežimai, vieni už kitus 
„didesni, vis slinko į kluonus, vis 
-dardeno. Vieni skubūs, kaip jauni 
žaidžią berniokščiai, kiti lėti ir su- 
simąstę, kaip vos beistengią pa- 
judėti seniai. Zovada į lauką bu- 
vo vejami arkliai, įkinkyti į mar- 
gomis paklodėmis išklotus ratus. 
Lauke pėdai vienas po kito lipo 
i vežimą, tvirtų artojo, rankų me- 
tami. Ilga kartis mygo juos taip 
smarkiai, kad atrodė, jog nė kvip- 


terti tiems pėdams jau nebus ga- 
lima. 


— Tai bovysis keltavos da- 
bar, — kalba Jurgienės sūnus Si- 
mukas. 

— Kiaulės tik ir lekia, kur sta- 
gų būta, — atsako jam Dominin- 
kėlis. 

— Ei, piemens, karvės stagus 
ardo — šaukia jiems Burkūnas, 


botagą aukštai iškėlęs, stovėdamas 
važėčiose. Gražo botagu. Jis pie- 
menims baisiausias už visus kaimo 
vyrus. Atsimena visi, kaip Burkū- 
nas kitų kaimų piemenis iš savo 
lauks pernai raitas vejojo. Kiek 
tada buvo šauksmo, kiek rėksmo. 
Ir dabar Burkūnas baisiai atrodo. 

— E kas tau, — atsikerta jam 
vienas piemenų, — mano karvė ir 
mano stagas. Tavan dargi neįėjo. 

— Tai tu dar dantis prieš ma- 
ne kaišyti! Aš turiu laukti, kol 
įeis manan. Pasakysiu, palauk, 
tevui, gausi ir už savąjį. 

— Bet gi nė nuo tavęs, dėde, 
ne nuo tavęs. 

— Dabaite, dabaite, un, jau ir 
prie mano stago eina, — sako vėl 
Burkūnas. | 

Piemenėliai iš ivairių kampų 
lekia net tekini ginti Burkūno 
stago. Zino, suganiusiems jau teks 
rykište per kojas. 

— Nebėkit, nebėkit šiteipos 
greit. Kad ir nutrauks kepurę — 
da lengviau bus rugeliams, o tai 


Nr 16 
sušuto gal šlapi apdenati, — lyg 
norėdamas  piemenėliams įtikti 


draudžia juos. 

— Mes dėdės staigo kaip vil- 
ko dabojam, — juokaudami atsa- 
kė piemenėliai. 


Jau paskutinieji rugių vežimai 
idardeno kluonuosna. Didelis, pla- 
tus laukas liko plikas, kaip del- 
nas. Tik kai kur kyšojo tarp ežių 
didesnis akmuo. Siaip visur buvo 
lygi, plautuvais nukuprinėta, dal- 
giais nučerškinta, kaip pakirpta, 
rugiena. 

— Suskaityk, kad nori, ruge- 
lius ant lauko, — kalba vienas pie- 
menėlis. 

— E tu žinai šitą mįslę? 

— Kokią? 

— Kiek ant dangaus žvaigždelių, 
tiek ant žemės skylelių. i 

— Rugiena. 

Piemenėliai peiliukais  skaldė 
ir skaldė rudienos gabalėlius, da- 
rydami įvairiais balsais spiengian- 
čias dūdeles, dėjo juos į burną ir 
pūtė. 

Ir girdėjai tada, kaip įvairiuose 
lauko kampuose visokio storumo 
balsais tik: 

— Di-di- di... 

— Bim -bim - bim... 

— Triū - triū - triū... i 

Iš kažkur parsigirdo dar ir žo- 
džiai: į 

Rugeliai kluonuos, 

bus ir aruoduos. 

Nauja duona saldžiai kvepia. 
Ei, tra - lia - lia! 

Buvo daug darbo, 

buvo daug vargo, 

o dabar tik — cupu - lupu. 
Ei, tra- lia - lia! 

Ir taip dienų dienas piemenė- 
liai rugienose dainuoja, birbina ir 
šukauna. Retas kuris užsimena 
apie mokyklą. Kai kuris išsitrau- 
kes „Varpelį“ paskaito, kitas mo- 
kosi iš jo eilučių. O vasarojus, 
nokdamas, bąluodamas, atrodo, 
prašosi, kad juo greičiau tie links- 
mi piemenėliai ateitų ir prie jo 
ir ten savo dainelę užtrauktų. 


L E; 


Mano gulbelė! 

O vežimas auga, auga... 


TRUPINĖLIAI 


Narsi mergaitė 


Neseniai buvo toks atsitikimas, 
apie kurį kalbėjo visa Rusija. Maža 
12 metų mergytė geležinkeliu ėjo į 
mokyklą. Staiga ji pamatė, kad vie- 
-noj vietoj bėgiai sutrūkę. Kažin, ar 
jie išlaikys žmonių prisėdusį trau- 
kini? Mergaitė galvoja, kiek čia žūtų 
žmonių, jei staiga ateitų traukinys. 
Ne, jį būtinai reikia sulaikyti. O 
traukinys jau ateina. Ji smarkiai 
bėga geležinkeliu, mojuoja rankelė- 
mis ir šaukia. Mašinistas gal nema- 
to, nes traukinys nestoja. Bet mer- 
gaite iš kelio nesitraukia: verčiau ji 
mirs, bet kitus išgelbės. Traukinys 
sustojo prie pat jos krūtinės. Ji ke- 
leivius išgelbėjo. 


Mergaitė pas lokius 


Turkijoje prieš 10 metų lokys 
nusinešė miškan dvejų metų mer- 
gaitę, Tik dabar pasisekė ją surasti 
ir atimti. 

Mergaitė, žinia, buvo be drabu- 
žių, apaugusi ilgais plaukais, su il- 
gais kreivais nagais. Ji šoko dras- 


Leidėias atsakomasis redaktorius Liudvikas Cicėnas, 

kyti medžiotojus-gelbėtojus ir ne- 
paprastai mauravo. 

Mergaitė yra dabar ligoninėje, 
nes pamišusi. Gydytojai nesitiki ją 
išgydyti. Tiesa, ji padarė šiokią to- 
kią pažangą: leidžia prausti ją 
muilu; prieš tai pati laižėsi. 

Paukštelių ėdrumas 

Paukšteliai, tik išsiritę iš lukšto, 
pradeda greitai augti. Už tai jie 
labai ėdrūs. Tėvai nespėja nešti 
jiems kirmėlaičių ir vikšrų, kuriais 
paukšteliai minta, Užtai daug laimi 
mūsų sodai, daržai ir laukai. 

Pelėdos savo vaikus maitina pe- 
lėmis. Pelėdžiukai per dieną gali 
suryti ir 12 pelių. Pelėda taip pat 
naudingas paukštis, nes gina mūsų 
laukus nuo pelių. O kiekvienai pe- 
lei per metus reikia apie 2 kilo- 
gramai grūdų. 

ŽAIDIMAI 


Viiio tojas 

Visi žaidėjai sustoja po du į 
ratą. Vienas išrenkamas viliotojų. 
Viliotojas atsistoja rato vidury ir į 
kurį žaidėją sumirksi, tas turi tuoj 
pas jį atbėgti. Už jo pečių stovis 
turi bėgantį paliesti ranka. Palies- 
tasis grįžta į savo vietą, o vilioto- 
jas toliau kitus vilioja. Bet jei su- 
viliotasis pabėga nepaliestas, tai 
saugotojas tampa viliotoju, o vilio- 
tojas saugotoju. Žaidžiama, kol yra 
noro. 

LAIŠKŲ DĖŽUTĖ. 


V. Ste-nui. Visa gavome, ačiū. Pir- 
mučiausia pažiūrėjome „Tau, mano tė- 
vyne!“ Deja, negalėsime "idėti. Kita, kiek 
galėsime, pasinaudosime. 

R. G—ui. Gavome, ačiū. Daug kuo 
pasinaudosime, 


Vilnius*„RUCH“ spaustuvė 


